AGE เผยเหตุไฟไหม้เครื่องจักรโรงงานในเวียดนาม ไร้กระทบธุรกิจ หลังทำประกันครอบคลุม
AGE เผยเหตุไฟไหม้เครื่องจักรโรงงานในเวียดนาม ไร้กระทบธุรกิจ หลังทำประกันครอบคลุม
27 ต.ค. 2563

บริษัท เอเชีย กรีน เอนเนอจี จำกัด (มหาชน) หรือ AGE บริษัทฯขอเรียนให้ทราบว่า ได้เกิดเหตุเพลิงไหม้เครื่องจักรบางส่วน ภายในโรงงานของ VINA AGE Co.,Ltd. (บริษัทย่อย) ตั้งอยู่ที่ Go Dau Industrial Zone – Phuoc Thai Commune, Long Thanh District, Dong Nai Province, Vietnam เมื่อเวลาประมาณ 3.15 น. (เวลาท้องถิ่น) ของวันอังคาร ที่ 27 ตุลาคม 2563 ซึ่งเหตุเพลิงไหม้ดังกล่าว สามารถควบคุมเพลิงได้ในช่วงเวลาต่อมา ส่วนการประเมิน มูลค่าความเสียหายอยู่ภายใต้การตรวจสอบของหน่วยงานที่เกี่ยวข้อง
ทั้งนี้ บริษัทฯได้รับเงินชดเชยจากกรมธรรม์ประกันภัยที่ครอบคลุมความเสียหายที่เกิดขึ้น อย่างไรก็ตาม บริษัทฯ คาดว่าจะสามารถกลับมาดำเนินการผลิตได้ตามปกติโดยเร็ว ขณะที่บริษัทฯคาดการณ์ว่าไม่มีผลกระทบทางการเงินอย่างมีนัยสำคัญ ซึ่งเหตุการณ์ดังกล่าว ไม่มีผู้ได้รับบาดเจ็บใดๆทั้งสิ้น เนื่องจากไม่ใช่เวลาทำการของโรงงาน